### Beslutninger

Fremsendes til Økonomiudvalget til behandling i henhold til beslutning i byrådets møde den 18. januar 2023.

###

.

### Resume

[adresse] ”Partnerskaber for bæredygtig vækst 2020-23” sætter retningen for den erhvervspolitiske indsats i [adresse] i perioden frem til udgangen af 2023. Med vedtagelsen af Aarhus Kommunes budget for 2022 blev det besluttet, at erhvervsplanen skal midtvejs-revideres i 2022. Midtvejsrevisionen skal bidrage til at sætte retning for Aarhus Kommunes erhvervspolitiske indsats for sidste halvdel af den nuværende erhvervsplans løbetid.

Behovet for en midtvejsrevision skal ikke mindst ses på baggrund af de dramatiske forandringer – i form af Corona-krisen og energi- og sikkerhedskrisen - der har fundet sted i verden omkring os, siden den nuværende erhvervsplan blev formuleret.

I forbindelse med midtvejsrevisionen er der indhentet ny erhvervsstatistisk data og gennemført en erhvervsklimamåling blandt 500 aarhusianske virksomheder i maj 2022.

I overensstemmelse med [adresse] er revisionen sket med involvering og inddragelse af byens erhvervsliv og nøgleaktører, hvorfor der er gennemført seks rundbordssamtaler i samarbejde med DI Østjylland, Dansk Erhverv, Erhverv Aarhus, FH Aarhus, Erhvervshus Midtjylland, The Link og Incuba med deltagelse af ca. 70 erhvervsaktører.

På baggrund af de erhvervsstatistiske data, rundbordssamtalerne og den generelle erhvervsrettede indsats i [adresse], har konsulenthuset Pluss udarbejdet vedhæftede afrapportering på midtvejsrevisionen.

Samlet set er der - jf. afrapportering fra Pluss - fra erhvervsaktørerne en vurdering af, at [adresse] er i god udvikling, og at erhvervsplanen generelt indeholder de rigtige indsatser og målsætninger for den erhvervsmæssige udvikling og grønne omstilling.

Med afsæt i den gennemførte midtvejsrevision samt en vurdering af, hvor der er potentiale for at understøtte nye initiativer, anbefales det bl.a. at der igangsættes en række konkrete initiativer, samt at erhvervsplanens løbetid forlænges til og med 2024.

Indstillingen er godkendt af Erhvervskontaktudvalgets Forretningsudvalg.

### Beslutningspunkter

Det indstilles:

At 1) Midtvejsrevisionen af erhvervsplanen tages til efterretning

At 2) der samlet set afsættes 2,3 mio. kr. i perioden 2023-26, hvoraf 1.500.000 kr. afholdes af erhvervspuljen og 800.000 kr. afholdes af erhvervspakken, til igangsættelse af 13 konkrete initiativer, jf. bilag 3 som rummer beskrivelse af de enkelte initiativer.

At 3) Erhvervsplanens levetid forlænges som konsekvens af det arbejde, der er gennemført i forbindelse med midtvejsrevisionen med et år, således at den nuværende erhvervsplan ”Partnerskaber for bæredygtig vækst 2020-23” er gældende for perioden 2020-24.

At 4) Der følges løbende op på de i midtvejsrevisionen foreslåede tiltag, dilemmaer og revision af erhvervs-fremmelovgivningen i regi af Erhvervskontaktudvalget, Forretningsudvalget og/eller Erhverv og Bæredygtig Udvikling. Såfremt der er behov for nye tiltag, vil der blive taget initiativ til det.

### Sagsforløb

Udvalg: Magistraten

Dato: 12-12-2022

Mimi Carlsen: 2

Fremsendes til [adresse] med bemærkning, at Magistraten i mødet den 12. december 2022 anbefaler, at byrådet tiltræder Borgmesterens Afdelings indstilling af 30. november 2022.

Jarl Mikkelsen og Holger Kristiansen tog forbehold.